
	МОТИВИ:
	Към проекта за изменение на Правилник за дейността на Общинско социално предприятие за озеленяване и благоустройство1.Причини, налагащи приемане на Правилник за вътрешния ред в хижа „Люляк“ ..
1.	Причини, налагащи приемането на изменение на Правилник за дейността на Общинско социално предприятие.
През месец юли 2019 г. изтича срока на  договора между Община Стралджа и БКС „Христо Нанев“ ЕООД с предмет „Сметосъбиране и сметоизвозване на битови отпадъци от населените места на Община Стралджа, почистване на улици, тротоари и други обществени места на територията на Община Стралджа, включително при снеговалеж и др. Обслужване на общинско депо за неопасни отпадъци – Стралджа до закриването му“.
След обстоен анализ на изпълнение дейностите по договора, съобразявайки се с повишаващите се изисквания при обработката на ТБО, промените в нормативната база регламентираща същите, общинското ръководство взе решение за изпълнение на тази дейност със собствена организация и техника.
2.	Цели, които се поставят с приемането на Правилника за дейността на Общинското социално предприятие за озеленяване и благоустройство.
Нормативно осигуряване на допълнителната дейност „Сметосъбиране и сметоизвозоване“ в обема от задачи и отговорности на социалното предприятие.
3.	Финансови средства, необходими за приемане на изменение на Правилника за дейността на Общинското социално предприятие за озеленяване и благоустройство.
За прилагането на изменения Правилник за дейността на Общинското социално предприятия за озеленяване и благоустройство не са необходими финансови средства.
4.	Очаквани резултати от приемане на измененията на Правилника за дейността на Общинското социално предприятие за озеленяване и благоустройство.
Чрез извършените промени в Правилника са дава възможност за разширяване дейността на предприятието и доближаване до целта и функциите, заложени в неговият учредителен акт.
5.	Анализ на съответствие с правото на Европейския съюз.
Предлаганият проект за изменение на Правилника е разработен в съответствие с Европейското законодателство и по-точно с Регламент/ЕС/ № 1296/2013 на Европейския парламент и на Съвета на 11 декември 2013 г., относно Програма на Европейския съюз за заетост и социални иновации /“ЕаSI“/ и за изменение на Решение № 283/2010/ЕС за създаване на Европейски механизъм за микрофинансиране на трудова заетост и социално приобщаване „Прогрес“.	

